בשנת 2010 איבד את תואר אלוף בריטניה לפיטר ווטרפילד, לאחר שנתיים רצופות בהן החזיק בתואר. באותה שנה, השתתף גם באליפות אירופה בשחייה שנערכה בבודפשט. בתחרות הקפיצה הסינכרונית מ-10 מטר דורגו דיילי ובריק במקום הרביעי בשלב המוקדמות, אך פציעה מוקדמת בשריר הזרוע התלת-ראשי החלה לתת את אותותיה, ודיילי החליט שלא להשתתף בשלב הגמר ובמקצה היחידים. בהמשך אותה השנה ייצג את אנגליה במשחקי חבר העמים שנערכו בדלהי הודו, זכה בשתי מדליות זהב.